## Uredba o Uredu za opće poslove Vlade i Sabora Republike Hrvatske

### NN 29/1994 (11.4.1994.), Uredba o Uredu za opće poslove Vlade i Sabora Republike Hrvatske

# VLADA REPUBLIKE HRVATSKE

Na temelju članka 25. stavka 2. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92 i 55/92), Vlada Republike
Hrvatske je na sjednici održanoj 7. travnja 1994. donijela

## UREDBU

### O UREDU ZA OPĆE POSLOVE VLADE I SABORA REPUBLIKE HRVATSKE

Članak 1.

Ured za opće poslove Vlade i Sabora Republike Hrvatske (u daljnjem tekstu:
Ured) je zajednička stručna služba koja obavlja odgovarajuće stručne, tehničke
i pomoćne poslove za Vladu Republike Hrvatske i njene urede i Sabor Republike
Hrvatske, a na zahtjev i po potrebi određene poslove iz svog djelokruga
obavlja i za Ured Predsjednika Republike Hrvatske, te za druga državna
tijela (u daljnjem tekstu: državna tijela).

Članak 2.

Za Vladu i Sabor Republike Hrvatske, ako aktom tih državnih tijela nije
drukčije uređeno, Ured obavlja poslove koji se odnose na:

- financijsko-materijalno poslovanje i računovodstvo ;

- investicijsko i tekuće održavanje poslovnih zgrada, te drugih objekata
i uredskih prostora, instalacija i inventara:

- tehničko održavanje informatičke, elektroničke i uredske opreme i
uredaja;

- nabavu i održavanje telekomunikacijske i audio-video tehnike; .

- nabavu i rukovanje inventarom, opremom i umjetninama. te vođenje o
tome odgovarajućeg očevidnika;

- nabavu, skladištenje i distribuciju uredskog pribora, potrošnog materijala,
novina, časopisa i drugog tiska;

- snimanje sjednica, prijepis te tiskanje sjedničkih i drugih materijala:

- vođenje elektronskog urudžbenog zapisnika, prijem i otpremu pošte,
mikrofilmovanje dokumenata i pismohranu;

- prijevoz zrakoplovom visokih državnih dužnosnika i održavanje zrakoplova;

- zajednički autoprijevoz te nabavu i održavanje automobila;

- pružanje ugostiteljsih usluga u internim restoranima i bifeima;

- zagrijavanje i čišćenje poslovnog i drugog prostora, te održavanje
zelenila;

- pravne i personalne poslove;

- protupožarnu zaštitu. Za potrebe Ureda Predsjednika Republike, Ured
obavIja poslove iz alineja 1., 6. i 9. stavka 1. ovog članka. Ured po potrebi
obavlja i druge poslove koji mu se stave u zadaću, a po svojoj prirodi
spadaju u djelokrug općih službi.

Članak 3.

Sredstva za rad Ureda utvrđuju se državnim proračunom. Ured je dužan,
sve troškove koji proizlaze iz obavljanja poslova iz članka 2. ove Uredbe,
knjigovodstveno pratiti po pojedinim državnim tijelima za koje obavlja
poslove, te o tome tromjesečno izvješćivati ova tijela. Sredstva za nabavu
uredskog pribora, potrošnog materijala, novina, časopisa i drugog tiska,
te za troškove korištenja telefona, mobitela, faxa i pagera, osiguravaju
državna tijela za koje Ured obavlja ove poslove, sa svojih proračunskih
pozicija. Ured je ovlašten da u okviru poslova iz svog djelokruga i odobrenih
sredstava sklapa ugovore i zaključuje druge pravne poslove.

Članak 4.

Radom Ureda upravlja predstojnik Ureda koji u odnosu na Ured ima prava
i dužnosti dužnosnika tijela državne uprave. Predstojnika Ureda imenuje
i razrješava dužnosti Vlada Republike Hrvatske, uz prethodnu suglasnost
Odbora za izbor i imenovanja Zastupničkog doma Sabora i Ureda Predsjednika
Republike. Predstojnik za svoj rad odgovara Vladi Republike Hrvatske, a
za poslove što ih Ured obavlja za Sabor i Ured Predsjednika Republike,
odgovoran je tim državnim tijelima. U slučaju odsutnosti ili spriječenosti
predstojnika Ureda, zamjenjuje ga jedan od pomoćnika predstojnika kojeg
on odredi. Pomoćnike predstojnika imenuje Vlada Republike Hrvatske na prijedlog
predstojnika, uz prethodno mišljenje tajnika Sabora i predstojnika Ureda
Predsjednika Republike.

Članak 5.

Pravilnikom o unutarnjem redu Ureda utvrđuje se unutarnje ustrojstvo
i sistematizacija poslova, način rada, drugi vodeći djelatnici, njihova
prava, odgovornosti i način postavljenja, broj službenika i namještenika,
način popunjenja radnih mjesta i druga pitanja značajna za rad Ureda. Pravilnik
iz prednjeg stavka donosi predstojnik Ureda, a isti stupa na snagu po dobivenoj
suglasnosti Vlade Republike Hrvatske. Prije donošenja Pravilnika o unutarnjem
redu Ureda, predstojnik Ureda je dužan pribaviti mišljenje tajnika vlade,
Sabora i predstojnika Ureda Predsjednika Republike.

Članak 6.

Na unutarnje ustrojstvo i način rada Ureda, te prava i dužnosti službenika
i namještenika u Uredu, shodno se primjenjuju propisi koji se odnose na
tijela državne uprave.

Članak 7.

Usklađivanje temeljnih poslova Ureda u tekućoj godini po potrebi se
utvrđuje na koordinacijskom sastanku predstojnika Ureda Predsjednika Republike,
tajnika Sabora, tajnika Vlade i odgovarajućih dužnosnika drugih državnih
tijela za koje Ured obavlja poslove iz svog djelokruga. Sastanak iz stavka
1. ovog članka saziva tajnik Vlade na prijedlog predstojnika Ureda.

Članak 8.

Predstojnik Ureda dužan je donijeti Pravilnik o unutarnjem redu Ureda
u roku od 30 dana od stupanja na snagu ove Uredbe.

Članak 9.

Poslovi i zadaci iz članka 2. ove Uredbe koje je obavljao Ured za opće
poslove i protokol Republike Hrvatske, nastavljaju se obavljati u Uredu,
a stručno-organizacijski poslovi protokola i ceremonijala i drugi poslovi
Republičkog protokola s odgovarajućom dokumentacijom prenose se na Državni
protokol Republike Hrvatske. Djelatnici Ureda za opće poslove i protokol
Republike Hrvatske nastavljaju s radom u Uredu, osim djelatnika koji su
radili na stručno-organizacijskim poslovima protokola i ceremonijala te
drugim poslovima Republičkog protokola koji prelaze na rad u Državni protokol
Republike Hrvatske.

Članak 10.

Odredba članka 3. stavka 3. ove Uredbe primjenjuju se od 1. siječnja
1995. godine.

Članak 11.

Danom stupanja na snagu ove Uredbe prestaje važiti Uredba o Uredu za
opće poslove i protokol Republike Hrvatske ("Narodne novine",
br. 52/90 i 8/91).

Članak 12.

Ova Uredba stupa na snagu danom objave u "Narodnim novinama".

Klasa: 022-03/94-01/04

Urbroj : 5030109-94-1

Zagreb, 7. travnja 1994.

Predsjednik

**Nikica Valentić, v. r.**

Uredba, NN 29/1994-516